b'\n_START_ARTICLE_\nBoris Majer\n_START_SECTION_\n\xc5\xbdivljenjepis\n_START_PARAGRAPH_\nNa Filozofski fakulteti v Ljubljani je 1941 diplomiral, 1968 pa doktoriral. Med 2.svetovno vojno je sodeloval v NOB in bil v italijanskih tabori\xc5\xa1\xc4\x8dih, po njej pa delal v zalo\xc5\xbeni\xc5\xa1tvu (kot urednik in direktor Cankarjeve zalo\xc5\xbebe) in  v \xc5\xa1olstvu (1952-59 profesor filozofije na gimnaziji in u\xc4\x8ditelji\xc5\xa1\xc4\x8du v Ljubljani). Med letoma 1959/60 in 1973 je kot redni, nato pa kot pogodbeni predavatelj na Oddelku za filozofijo Filozofske fakultete v Ljubljani predaval dialekti\xc4\x8dni materializem in sodobno filozofijo. Leta 1972 je postal redni profesor in predstojnik Marksisti\xc4\x8dnega centra CK ZKS (do 1979, nato do 1982 predsednik njegovega sveta); 1977 je ustanovil In\xc5\xa1titut za marksisti\xc4\x8dne \xc5\xa1tudije pri SAZU (zdaj Filozofski in\xc5\xa1tutut ZRC SAZU), ki ga je sprva tudi vodil kot upravnik oz. predsednik znanstvenega sveta. Ukvarjal se je z glavnimi tokovi evropske filozofije 20.stoletja (ki jih je z marksisti\xc4\x8dnega stali\xc5\xa1\xc4\x8da kritiziral, a jim v marsi\xc4\x8dem tudi pritrjeval, kakor je zapisal v Enciklopediji Slovenije Frane Jerman) in njihovim medsebojnim vplivom, z marskisti\xc4\x8dno filozofijo, variantami neomarksizma, Marxovo teorijo odtujitve glede na razli\xc4\x8dne politi\xc4\x8dne sisteme. Pripravil je izbore tekstov "me\xc5\xa1\xc4\x8danskih" eksistencialisti\xc4\x8dnih filozofov 20. stoletja (Heidegger, Sartre), jih deloma tudi prevedel in komentiral, \xc5\xbee prej pa mdr. sodeloval pri prevajanju "marsistov" (Plehanov, Lenin, Stalin)._NEWLINE_Bil je tudi politi\xc4\x8dno aktiven: 1964-69 in spet od 1976 je bil \xc4\x8dlan CK ZKJ; \xc4\x8dlan predsedstva CK ZKS za podro\xc4\x8dje znanosti in kulture (1974-76 in 1976-86) vodilni ideolog ZKS po Borisu Ziherlu) ter nazadnje \xc4\x8dlan predsedstva Socialisti\xc4\x8dne republike Slovenije (1986-88). Kriti\xc4\x8dno se je odzval na filozofsko-politi\xc4\x8dne teze, objavljene v 57. \xc5\xa1tevilki Nove revije in v odgovor napisal "Razmi\xc5\xa1janje o druga\xc4\x8dnem socilalizmu". _NEWLINE_20. marca 1975 je postal izredni in 24. aprila 1981 redni \xc4\x8dlan Slovenske akademije znanosti in umetnosti (SAZU).'